CELEX: 32019D0718(01)
Language: el
Date: 2019-07-15 00:00:00
Title: Εκτελεστική απόφαση της Επιτροπής, της 15ης Ιουλίου 2019, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 53 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου όσον αφορά την ονομασία «Cordero Manchego» (ΠΓΕ)

18.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 242/5
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 15ης Ιουλίου 2019
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 53 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου όσον αφορά την ονομασία «Cordero Manchego» (ΠΓΕ)
         (2019/C 242/04)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 50 παράγραφος 2 στοιχείο α) σε συνδυασμό με το άρθρο 53 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η Ισπανία υπέβαλε αίτηση για την έγκριση τροποποίησης, η οποία δεν είναι ήσσονος σημασίας, των προδιαγραφών του προϊόντος «Cordero Manchego» (ΠΓΕ), σύμφωνα με το άρθρο 49 παράγραφος 4 του κανονισμού (ΕΕ) αριθ. 1151/2012.
                  
               
                     (2)
                  
                  
                     Σύμφωνα με το άρθρο 50 του κανονισμού (ΕΕ) αριθ. 1151/2012, η Επιτροπή εξέτασε την αίτηση και κατέληξε στο συμπέρασμα ότι πληρούνται οι όροι που προβλέπονται στον εν λόγω κανονισμό.
                  
               
                     (3)
                  
                  
                     Για να καταστεί δυνατή η υποβολή ενστάσεων σύμφωνα με το άρθρο 51 του κανονισμού (ΕΕ) αριθ. 1151/2012, η αίτηση για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 10 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 668/2014 της Επιτροπής (2), καθώς και το τροποποιημένο ενιαίο έγγραφο και η παραπομπή στη δημοσίευση των σχετικών προδιαγραφών προϊόντος, για την καταχωρισμένη ονομασία «Cordero Manchego» (ΠΓΕ) θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης,
                  
               ΑΠΟΦΑΣΙΖΕΙ:
         
            Άρθρο μόνο
            Η αίτηση για έγκριση τροποποίησης των προδιαγραφών προϊόντος η οποία δεν είναι ήσσονος σημασίας, σύμφωνα με το άρθρο 10 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 668/2014 της Επιτροπής, καθώς και το τροποποιημένο ενιαίο έγγραφο και η παραπομπή στη δημοσίευση των σχετικών προδιαγραφών προϊόντος, για την καταχωρισμένη ονομασία «Cordero Manchego» (ΠΓΕ), παρατίθενται στο παράρτημα της παρούσας απόφασης.
            Σύμφωνα με το άρθρο 51 του κανονισμού (ΕΕ) αριθ. 1151/2012, η δημοσίευση της παρούσας απόφασης παρέχει το δικαίωμα ένστασης κατά της τροποποίησης που αναφέρεται στο πρώτο εδάφιο του παρόντος άρθρου, εντός τριών μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Ιουλίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 343 της 14.12.2012, σ. 1.
         
            (2)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).
      
      
         
            ΠΑΡΑΡΤΗΜΑ
            ΑΙΤΗΣΗ ΓΙΑ ΕΓΚΡΙΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ ΠΡΟΕΛΕΥΣΗΣ/ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ Η ΟΠΟΙΑ ΔΕΝ ΕΙΝΑΙ ΗΣΣΟΝΟΣ ΣΗΜΑΣΙΑΣ
            
               Αίτηση για έγκριση τροποποίησης σύμφωνα με το άρθρο 53 παράγραφος 2 πρώτο εδάφιο του κανονισμού (ΕΕ) αριθ. 1151/2012
            
            
               «CORDERO MANCHEGO»
            
            
               Αριθ. ΕΕ: PGI-ES-02213 – 2.1.2017
            
            
               ΠΟΠ ( ) ΠΓΕ ( X )
            
            1.   Αιτούσα ομάδα και έννομο συμφέρον
            
            
                        Fundación Consejo Regulador de la Denominación Específica Cordero Manchego (IGP)
                     
                  
                        Crtra. De Las Peñas Km 3,2 (Albacete)
                     
                  
                        Τηλ. +34 967224020
                     
                  
                        Φαξ +34 967224020
                     
                  
                        Ηλεκτρονική διεύθυνση: admon@corderomanchego.org
                     
                  Το ρυθμιστικό συμβούλιο «Fundación Consejo Regulador de la Denominación Específica Cordero Manchego» έχει έννομο συμφέρον να υποβάλει αίτηση τροποποίησης κατά την έννοια του άρθρου 29 του νόμου 7/2007 της 15ης Μαρτίου 2007 σχετικά με την ποιότητα των γεωργικών ειδών διατροφής της Καστίλης-Λα Μάντσα. Επίσης, το άρθρο 8 στοιχείο β) του καταστατικού του ρυθμιστικού συμβουλίου «Fundación CR IGP Cordero Manchego» προβλέπει ότι αποστολή του είναι, μεταξύ άλλων, να αναθεωρεί τις προδιαγραφές της ΠΓΕ «Cordero Manchego» προτείνοντας αναγκαίες τροποποιήσεις.
            2.   Κράτος μέλος ή τρίτη χώρα
            
            
                        Ministerio de Agricultura y PESCA, Alimentación y Medio Ambiente
                     
                  
                        Subdirección General de Calidad Diferenciada y Agricultura Ecológica
                     
                  
                        Dirección General de la Industria Alimentaria
                     
                  
                        Po de la Infanta Isabel, 1
                     
                  
                        28071 Madrid
                     
                  
                        Madrid
                     
                  
                        ESPAÑA
                     
                  
                        Τηλ. +34 913475394
                     
                  
                        Φαξ +34 913475410
                     
                  
                        Ηλεκτρονική διεύθυνση: sgcdae@magrama.es
                     
                  3.   Κεφάλαιο των προδιαγραφών προϊόντος που αφορά/-ούν η/οι τροποποίηση/-σεις
            
            
                        —
                     
                     
                        ☐
                     
                     
                        Ονομασία του προϊόντος
                     
                  
                        —
                     
                     
                        ☒
                     
                     
                        Περιγραφή του προϊόντος
                     
                  
                        —
                     
                     
                        ☐
                     
                     
                        Γεωγραφική περιοχή
                     
                  
                        —
                     
                     
                        ☒
                     
                     
                        Απόδειξη της καταγωγής
                     
                  
                        —
                     
                     
                        ☒
                     
                     
                        Μέθοδος παραγωγής
                     
                  
                        —
                     
                     
                        ☐
                     
                     
                        Δεσμός
                     
                  
                        —
                     
                     
                        ☒
                     
                     
                        Επισήμανση
                     
                  
                        —
                     
                     
                        ☒
                     
                     
                        Άλλο: αλλαγή όρου και οργανισμού ελέγχου
                     
                  4.   Τύπος τροποποίησης/-εων
            
            
                        —
                     
                     
                        ☒
                     
                     
                        Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία δεν μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012.
                     
                  
                        —
                     
                     
                        ☐
                     
                     
                        Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ, για την οποία δεν έχει δημοσιευθεί ενιαίο έγγραφο (ή ισοδύναμο έγγραφο) και η οποία δεν μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012
                     
                  5.   Τροποποιήσεις
            
            
               Περιγραφή
            
            Τα κριτήρια της ηλικίας και του ζώντος βάρους των αρνιών διαγράφονται από αυτό το κεφάλαιο και μεταφέρονται στο κεφάλαιο «Μέθοδος παραγωγής».
            
               Απόδειξη της καταγωγής
            
            Τα δύο κεφαλαία γράμματα, σε συνδυασμό με το ακρωνύμιο «CM», που αναγράφονται στο ενώτιο του ζώου για να αναγνωρίζεται το κοπάδι προέλευσής του, αντικαθίστανται από τον κωδικό εκμετάλλευσης του γενικού μητρώου κτηνοτροφικών εκμεταλλεύσεων (Registro General de Explotaciones Ganaderas, REGA), ο οποίος είναι πιο ακριβής και σύμφωνος με την ισχύουσα νομοθεσία.
            
               Μέθοδος παραγωγής
            
            Διαγράφονται οι αναφορές σε ζων βάρος κατά τη σφαγή μεταξύ 22 έως 28 κιλών και σε ηλικία σφαγής μεταξύ 60 και 90 ημερών. Πράγματι, οι προαναφερθείσες παράμετροι αλληλοεπικαλύπτονται με τη μέτρηση του βάρους του σφαγίου, η οποία έχει ήδη ελεγχθεί, είναι περισσότερο συγκεκριμένη και αντικειμενική και συσχετίζεται άμεσα με την ηλικία και το βάρος του ζώου κατά τη σφαγή.
            Διαγράφεται η ελάχιστη περίοδος φυσικού θηλασμού των 30 ημερών. Η διάρκεια αυτής της περιόδου είναι αδύνατο να προσδιοριστεί για κάθε ζώο καθώς εξαρτάται από τη βιολογική ανάπτυξη του αμνού, δηλαδή από την ανάπτυξη της οδοντοστοιχίας και του πεπτικού συστήματος του ζώου, η οποία του επιτρέπει να μετεξελιχθεί από αρνί γάλακτος σε μηρυκαστικό. Ο χρόνος απογαλακτισμού δεν είναι προκαθορισμένος, καθώς διαφέρει ανάλογα με το ζώο και επέρχεται όταν το αρνί έχει πλέον την ικανότητα να τρέφεται μόνο του με συμπυκνωμένες ζωοτροφές.
            Το βάρος του σφαγίου καλύπτει εφεξής μεγαλύτερο εύρος και κυμαίνεται πλέον από 10 έως 15 kg. Σύμφωνα με την πείρα μας, η αύξηση του βάρους του σφαγίου κατά 1 kg χωρίς να αλλάξει η ταξινόμησή του, η οποία εξαρτάται από τα ίδια κριτήρια παρουσίασης, διάπλασης, πάχυνσης και χρώματος, επιτρέπει τη διασφάλιση της ποιότητας τόσο του σφαγίου όσο και του κρέατος, αλλά και την κάλυψη της ζήτησης που υπάρχει για το συγκεκριμένο είδος αρνιών, η οποία μάλιστα έχει αυξηθεί σε ορισμένες αγορές στις οποίες διατίθεται παραδοσιακά το «Cordero Manchego».
            Τα δύο κεφαλαία γράμματα, σε συνδυασμό με το ακρωνύμιο «CM», που αναγράφονται στο ενώτιο του ζώου για να αναγνωρίζεται το κοπάδι προέλευσής του, αντικαθίστανται από τον κωδικό εκμετάλλευσης του γενικού μητρώου κτηνοτροφικών εκμεταλλεύσεων (Registro General de Explotaciones Ganaderas, REGA), ο οποίος είναι πιο ακριβής και σύμφωνος με την ισχύουσα νομοθεσία.
            Η ελάχιστη περίοδος ανάπαυσης πριν από τη σφαγή διαγράφεται λόγω της απαίτησης που διατυπώνεται στο σημείο 1.2 του παραρτήματος III (Κανόνες λειτουργίας για τα σφαγεία) του κανονισμού (ΕΚ) αριθ. 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους, σύμφωνα με την οποία «[τ]α ζώα πρέπει να εκφορτώνονται όσο το δυνατόν συντομότερα μετά την άφιξή τους και στη συνέχεια να σφάζονται χωρίς αδικαιολόγητη καθυστέρηση».
            Διαγράφεται η υποχρέωση να διατίθεται ελεύθερα στα ζώα ζαχαρόνερο με περιεκτικότητα 1 % w/w· πράγματι, όταν τα ζώα δεν αναπαύονται για μεγάλο χρονικό διάστημα δεν έχουν ανάγκη από πρόσληψη ενέργειας.
            
               Οργανισμός ελέγχου
            
            Σύμφωνα με το άρθρο 37 παράγραφος 1 στοιχείο β) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων, και λαμβάνοντας υπόψη την παράγραφο 3 του εν λόγω άρθρου, δεδομένου ότι το ρυθμιστικό συμβούλιο Fundación Consejo Regulador De La Denominación Específica Cordero Manchego (IGP) δεν είναι επί του παρόντος ο αρμόδιος για την τήρηση των προδιαγραφών προϊόντος οργανισμός ελέγχου, κρίνεται σκόπιμη η αντικατάσταση ολόκληρου του κειμένου του παρόντος κεφαλαίου των προδιαγραφών προϊόντος.
            Διατύπωση στις ισχύουσες προδιαγραφές:
            Υπεύθυνο για τον έλεγχο της ειδικής ονομασίας (ΠΓΕ) είναι το ρυθμιστικό συμβούλιο (Consejo Regulador), επαγγελματικό όργανο που απαρτίζεται από εκπροσώπους του κτηνοτροφικού και του μεταποιητικού κλάδου, και πιο συγκεκριμένα από:
            
                        α)
                     
                     
                        τον πρόεδρο, που ορίζεται από το υπουργείο Γεωργίας και Περιβάλλοντος της τοπικής κυβέρνησης της Καστίλης-Λα Μάντσα·
                     
                  
                        β)
                     
                     
                        τον αντιπρόεδρο, που εκλέγεται από τον κτηνοτροφικό και μεταποιητικό κλάδο·
                     
                  
                        γ)
                     
                     
                        τέσσερις εκπροσώπους του κτηνοτροφικού κλάδου και ισάριθμους εκπροσώπους του μεταποιητικού κλάδου. Οι εν λόγω εκπρόσωποι εκλέγονται δημοκρατικά και άμεσα από τους κτηνοτρόφους και τους μεταποιητές αντίστοιχα, που είναι εγγεγραμμένοι στα οικεία μητρώα·
                     
                  
                        δ)
                     
                     
                        δύο ειδικούς στην προβατοτροφία, οι οποίοι ορίζονται από το υπουργείο Γεωργίας και Περιβάλλοντος της τοπικής κυβέρνησης της Καστίλης-Λα Μάντσα·
                     
                  
                        ε)
                     
                     
                        έναν εκπρόσωπο της επαγγελματικής ένωσης «Asociación Nacional de Criadores de Ganado Ovino Selecto de Raza Manchega».
                     
                  
               Πεδίο αρμοδιοτήτων
            
            Το πεδίο αρμοδιοτήτων του περιορίζεται:
            
                        —
                     
                     
                        όσον αφορά την εδαφική έκταση, στην οικεία περιοχή παραγωγής,
                     
                  
                        —
                     
                     
                        όσον αφορά τα αρνιά, στα ζώα που προστατεύονται με ειδική ονομασία σε όλα τα στάδια της παραγωγής, πάχυνσης, μεταφοράς και εμπορίας,
                     
                  
                        —
                     
                     
                        όσον αφορά τα πρόσωπα, στα πρόσωπα που είναι εγγεγραμμένα στα διάφορα μητρώα.
                     
                  
               Καθήκοντα
            
            
                        —
                     
                     
                        καταρτίζει και ελέγχει τα διάφορα μητρώα·
                     
                  
                        —
                     
                     
                        καθοδηγεί, επιτηρεί και ελέγχει την παραγωγή, τη συσκευασία και την ποιότητα του προστατευόμενου κρέατος. Οι δραστηριότητες ελέγχου και επιτήρησης εκτελούνται από επιθεωρητές, οι οποίοι έχουν επιφορτιστεί με το καθήκον αυτό από την αρμόδια διοικητική αρχή και ενεργούν με αμεροληψία έναντι των παραγωγών και των μεταποιητών·
                     
                  
                        —
                     
                     
                        χαρακτηρίζει το προϊόν·
                     
                  
                        —
                     
                     
                        προωθεί και προασπίζεται την ειδική ονομασία·
                     
                  
                        —
                     
                     
                        ενεργεί έχοντας πλήρη ευθύνη αλλά και τη νομική ικανότητα που απαιτείται ώστε να κινεί δικαστικές διαδικασίες και να παρίσταται ενώπιον των δικαστηρίων, ασκώντας τα καθήκοντα που αντιστοιχούν στο ρυθμιστικό συμβούλιο στο πλαίσιο της αποστολής του, η οποία περιλαμβάνει την εκπροσώπηση και προάσπιση των γενικών συμφερόντων της ειδικής ονομασίας.
                     
                  Προτεινόμενο κείμενο:
            Οι πληροφορίες για τους εγκεκριμένους οργανισμούς ελέγχου που επαληθεύουν την τήρηση των παρουσών προδιαγραφών προϊόντος επικαιροποιούνται στην ακόλουθη ιστοσελίδα:
            http://pagina.jccm.es/agricul/paginas/comercial-industrial/figuras_calidad/fig_calidad/resultado_reg_ent.php?seccion=CERTIFICACI%D3N&subseccion=PRODUCTOS+CON+IGP&alcance=IGP+CORDERO+MANCHEGO&nombre_ent=&Aceptar=Aceptar
            Ο υφιστάμενος οργανισμός ελέγχου είναι ο ακόλουθος οργανισμός πιστοποίησης:
            
                        Όνομα:
                     
                     
                        CERTICAR, S.L.
                     
                  
                        Διεύθυνση:
                     
                     
                        
                                    C/Infanta Mercedes, 13 4o Planta
                                 
                              
                                    28020 Madrid
                                 
                              
                                    Madrid
                                 
                              
                                    ESPAÑA
                                 
                              
                  
                        Τηλ.
                     
                     
                        +34 915711105
                     
                  Ο εν λόγω οργανισμός ελέγχου έχει εγκριθεί από την αυτόνομη κοινότητα της Καστίλης-Λα Μάντσα και έχει πιστοποιηθεί κατά το πρότυπο UNE-EN 45011 («Γενικές απαιτήσεις για τους φορείς πιστοποίησης του προϊόντος») από την εθνική αρχή πιστοποίησης της Ισπανίας (ENAC).
            Ο οργανισμός ελέγχου θα πρέπει να προβαίνει στις αναγκαίες ενέργειες για να αξιολογεί τη συμμόρφωση με τις προδιαγραφές σύμφωνα με τις απαιτήσεις του συστήματος πιστοποίησης του συγκεκριμένου προϊόντος.
            Ο οργανισμός ελέγχου θα πρέπει να τηρεί τους ισχύοντες κανόνες, καθώς και οποιαδήποτε άλλη απαίτηση, όπως π.χ. είναι η δειγματοληψία, οι δοκιμές και η επιθεώρηση, οι οποίες θα αποτελέσουν τη βάση του συστήματος πιστοποίησης στο εγχειρίδιο ποιότητας του οργανισμού.
            Θα έχει τα εξής ειδικά καθήκοντα:
            
                        —
                     
                     
                        έλεγχος δειγμάτων,
                     
                  
                        —
                     
                     
                        αξιολόγηση της συμμόρφωσης των χαρακτηριστικών του προϊόντος, όπως προβλέπονται στις προδιαγραφές,
                     
                  
                        —
                     
                     
                        έλεγχος των μητρώων παραγωγής των προστατευόμενων αρνιών.
                     
                  
               Επισήμανση
            
            Σε ό,τι αφορά την επισήμανση που εκτελείται μετά την ταξινόμηση των σφαγίων, η φράση «φέρει την ένδειξη “Cordero Manchego” μετά την οποία ακολουθεί ο αριθμός ταυτοποίησης που αντιστοιχεί στο εκάστοτε καταχωρισμένο σφαγείο» αντικαθίσταται ως εξής: «το ακρωνύμιο “CM” εγγράφεται με ανεξίτηλο μελάνι στα πόδια, στις ωμοπλάτες και στα πλευρά των επιλεγμένων σφαγίων, στα οποία επικολλάται επίσης ετικέτα με το λογότυπο της ΠΓΕ και ατομικός αριθμός για κάθε σφάγιο».
            Επειδή η σήμανση τοποθετείται απευθείας στο δέρμα, είναι προτιμότερο από άποψη υγιεινής να χρησιμοποιείται το ακρωνύμιο «CM» αντί της ένδειξης «cordero manchego» και, σε κάθε περίπτωση, είναι απλούστερο να ταυτοποιείται χωριστά το κάθε σφάγιο μέσω σήμανσης από μελάνι.
            Λογότυπος της ΠΓΕ «Cordero Manchego»
            
               Άλλο
            
            Ο όρος «ειδική ονομασία» αντικαθίσταται από τον όρο «προστατευόμενη γεωγραφική ένδειξη» σύμφωνα με την ισχύουσα ονοματολογία.
            ΕΝΙΑΙΟ ΕΓΓΡΑΦΟ
            
               «CORDERO MANCHEGO»
            
            
               Αριθ. ΕΕ: PGI-ES-02213 – 2.1.2017
            
            
               ΠΟΠ ( ) ΠΓΕ ( X )
            
            1.   Ονομασία
            
            «Cordero Manchego»
            2.   Κράτος μέλος ή τρίτη χώρα
            
            Ισπανία
            3.   Περιγραφή του γεωργικού προϊόντος ή τροφίμου
            
            3.1.   Τύπος προϊόντος
            
            Κλάση 1.1. Νωπά κρέατα (και παραπροϊόντα σφαγίων)
            3.2.   Περιγραφή του προϊόντος για το οποίο ισχύει η ονομασία υπό 1
            
            Νωπό κρέας που προέρχεται αποκλειστικά από αρνιά της φυλής Manchega, ανεξαρτήτως φύλου, τα οποία τρέφονται με μητρικό γάλα και λαμβάνουν ως συμπλήρωμα λευκό άχυρο και συμπυκνωμένες ζωοτροφές. Σφάγια «κατηγορίας έξτρα» και «πρώτης κατηγορίας» με βάρος από 10 έως 15 kg. Στενόμακρο σχήμα με ελαφρώς στρογγυλεμένα άκρα και αρμονικές αναλογίες. Άπαχα και μετρίως λιπαρά κρέατα, τα οποία καλύπτονται από λεπτό στρώμα λευκού λίπους στα οπίσθια, γύρω από τη ρίζα της ουράς και στο επίπεδο της σπονδυλικής στήλης και των νεφρών, ενώ οι μύες των κάτω άκρων και της ράχης, αλλά και οι τραπεζοειδείς μύες, να μένουν ακάλυπτοι. Κρέας χρώματος απαλού ροζ, πολύ τρυφερό και χυμώδες, με ελαφριά διείσδυση λίπους σε ενδομυϊκό επίπεδο, η οποία του προσδίδει χαρακτηριστικό και εξαιρετικό μπουκέτο αρωμάτων.
            3.3.   Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)
            
            Τα αρνιά εκτρέφονται σε συνθήκες σταυλισμού, τρέφονται με μητρικό γάλα και λαμβάνουν κατά βούληση ως συμπλήρωμα λευκό άχυρο και συμπυκνωμένες ζωοτροφές που προβλέπονται από την ισχύουσα νομοθεσία, έως ότου απογαλακτιστούν και μπορούν να τρέφονται αποκλειστικά με λευκό άχυρο και τις εν λόγω συμπυκνωμένες ζωοτροφές.
            3.4.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής
            
            Η εκτροφή και η πάχυνση των αρνιών πρέπει να εκτελούνται εντός της οριοθετημένης γεωγραφικής περιοχής.
            3.5.   Ειδικοί κανόνες σχετικά με τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η ονομασία
            
            —
            3.6.   Ειδικοί κανόνες σχετικά με την επισήμανση του προϊόντος στο οποίο αναφέρεται η καταχωρισμένη ονομασία
            
            Τα σφάγια που καλύπτονται από την ΠΓΕ επισημαίνονται με το ακρωνύμιο «CM» με ανεξίτηλο μελάνι στα πόδια, στις ωμοπλάτες και στα πλευρά ενώ φέρουν ετικέτα με ατομικό αριθμό και το λογότυπο της ΠΓΕ «Cordero Manchego».
            Λογότυπος της ΠΓΕ «Cordero Manchego»
            4.   Συνοπτική οριοθέτηση της γεωγραφικής περιοχής
            
            Η οριοθετημένη γεωγραφική περιοχή·στην οποία βόσκουν και μεγαλώνουν τα πρόβατα της φυλής Manchega περικλείει τη φυσική περιοχή της La Mancha, η οποία αποτελείται από τις επαρχίες Albacete, Ciudad Real, Cuenca και Τολέδου. Η περιοχή περιλαμβάνει τους δήμους La Mancha, La Manchuela, Centro και Almansa (Albacete), La Mancha, Campo de Calatrava και Campo de Montiel (Ciudad Real), La Manchuela, La Mancha Baja και La Mancha Alta (Cuenca) και La Mancha (Τολέδο).
            5.   Δεσμός με τη γεωγραφική περιοχή
            
            5.1.   Ιδιαίτερα χαρακτηριστικά της γεωγραφικής περιοχής
            
            Οι Ρωμαίοι καλλιεργούσαν σπάρτο στη La Mancha, ενώ οι Άραβες την αποκαλούσαν «Manyá» που σημαίνει «άνυδρη». Οι δύο αυτές επωνυμίες προσδιόριζαν επακριβώς τον χαρακτήρα της περιοχής.
            Έχει επικρατήσει η άποψη ότι η Καστίλη-Λα Μάντσα είναι μια επίπεδη έκταση, χαρακτηριστικότερο τμήμα της οποίας είναι η φυσική περιοχή La Mancha. Ωστόσο, στην πραγματικότητα περιλαμβάνει και ένα οροπέδιο, τα δύο τρίτα του οποίου βρίσκονται σε υψόμετρο άνω των 600 μέτρων ενώ το υπόλοιπο τμήμα του βρίσκεται τουλάχιστον 200 μέτρα πάνω από το επίπεδο της θάλασσας. Πρόκειται λοιπόν για μια περιοχή όπου κυριαρχούν επίπεδες εκτάσεις, υψίπεδα και ορεινοί όγκοι, τόσο στην περιφέρεια όσο και στο εσωτερικό της, που προσδίδουν στο ανάγλυφο και στα τοπία της μεγάλη ποικιλία.
            Από γεωλογική άποψη, πρόκειται για πεδιάδα που καλύπτεται με ιζήματα του Μειόκαινου και βρίσκεται από 650 έως 800 μέτρα πάνω από το επίπεδο της θάλασσας. Στις περιόδους των βροχοπτώσεων, επειδή το έδαφος είναι επίπεδο, σχηματίζονται μεγάλα έλη και ρηχές λίμνες που συγκρατούν το νερό για ορισμένη χρονική περίοδο.
            Τα βασικότερα υδάτινα ρεύματα είναι τα εξής: ο ποταμός Τάγος, ο άνω ρους του ποταμού Γουαδιάνα, ο άνω και μέσος ρους του ποταμού Júcar και οι ποταμοί Záncara, Cigüela, Jabalón και Riánsares, οι οποίοι, μολονότι έχουν πολύ ακανόνιστη ροή, χρησιμοποιούνται εντατικά για άρδευση, κυρίως τα τελευταία έτη κατά τα οποία αρδεύονται μεγάλες εκτάσεις.
            Από την ανάλυση των μέσων ετήσιων θερμοκρασιών σε τέσσερις τοποθεσίες της περιοχής προκύπτει ότι το καλοκαίρι οι απόλυτες μέγιστες θερμοκρασίες υπερβαίνουν συχνά τους 35 °C και η μέση θερμοκρασία προσεγγίζει τους 25 °C, ενώ θερμότερος μήνας είναι ο Ιούλιος.
            Οι ετήσιες βροχοπτώσεις προσεγγίζουν κατά μέσο όρο τα 400 mm, τη στιγμή που η μέση τιμή στην Ισπανία είναι τα 600 mm. Οι βροχοπτώσεις, εκτός του ότι είναι περιορισμένες, είναι άνισα κατανεμημένες. Η κατάσταση αυτή οφείλεται, κατά πρώτον, στη μεγάλη διαφορά που παρατηρείται μεταξύ των ετών, με αποτέλεσμα ο όγκος των βροχοπτώσεων να εμφανίζεται πολύ διαφορετικός εντός της ίδιας κλιματικής χρονοσειράς και, κατά δεύτερον, στην ετήσια κατανομή των βροχοπτώσεων, καθώς το καλοκαίρι είναι η πλέον ξηρή εποχή, με μόλις 10 %- 15 % των ετήσιων βροχοπτώσεων. Αντίθετα, η άνοιξη και το φθινόπωρο είναι κατά κανόνα οι πιο βροχερές εποχές.
            5.2.   Ιδιαίτερα χαρακτηριστικά του προϊόντος
            
            Λόγω της πλούσιας διατροφής των προβατίνων, η οποία βασίζεται στη βόσκηση σε ξηρές περιοχές, αλλά και των ιδιαίτερων χαρακτηριστικών της φυλής, το κρέας των αρνιών διαθέτει χυμώδη σύσταση, άρωμα και χρώμα που συνδέονται με τη γεωγραφική περιοχή: Άπαχα και μετρίως λιπαρά κρέατα, τα οποία καλύπτονται από λεπτό στρώμα λευκού λίπους στα οπίσθια, γύρω από τη ρίζα της ουράς και στο επίπεδο της σπονδυλικής στήλης και των νεφρών, ενώ οι μύες των κάτω άκρων και της ράχης, αλλά και οι τραπεζοειδείς μύες, να μένουν ακάλυπτοι. Κρέας χρώματος απαλού ροζ, πολύ τρυφερό και χυμώδες, με ελαφριά διείσδυση λίπους σε ενδομυϊκό επίπεδο, η οποία του προσδίδει χαρακτηριστικό και εξαιρετικό μπουκέτο αρωμάτων.
            Οι προβατίνες βόσκουν και έτσι επωφελούνται από τους φυσικούς πόρους (χλωρίδα, βοσκότοποι, χορτονομές, γαίες σε αγρανάπαυση, καλαμιές σιτηρών και θάμνοι)· ως εκ τούτου, ο δεσμός τους με την οριοθετημένη γεωγραφική περιοχή είναι στενός. Δεδομένου ότι οι προβατίνες συνεχίζουν να βοσκούν κατά την εγκυμοσύνη, ο δεσμός μεταξύ της γεωγραφικής περιοχής και του αρνιού που κυοφορούν διατηρείται επί πέντε μήνες μέσω του φράγματος του εμβρυϊκού πλακούντα. Μετά τον τοκετό, το νεογέννητο αρνί παραμένει στη στάνη και δεν βόσκει σε εξωτερικούς χώρους. Ωστόσο, χάρη στον φυσικό θηλασμό, διατηρεί τον δεσμό του με τη γεωγραφική περιοχή μέσω του μητρικού γάλακτος, καθώς οι προβατίνες βόσκουν.
            5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με συγκεκριμένη ποιότητα, με τη φήμη ή άλλα χαρακτηριστικά του προϊόντος (για τις ΠΓΕ)
            
            Η Manchega είναι αυτόχθονη φυλή προβάτου που έχει προσαρμοστεί προς πολλού στις τοπικές συνθήκες και αποτελεί μία από τις βασικές πηγές πλούτου της περιοχής. Η φυλή μπόρεσε να διατηρήσει την καθαρότητά της καθώς δεν έχει διασταυρωθεί με άλλες φυλές και, με την πάροδο του χρόνου, προσαρμόστηκε στη βόσκηση στις ξηρές περιοχές. Τα ζώα αυτής της φυλής επωφελούνται πρωτίστως από τους φυσικούς πόρους που έχουν στη διάθεσή τους (χλωρίδα, βοσκότοποι, χορτονομές, γαίες υπό αγρανάπαυση, καλαμιές σιτηρών και θάμνοι). Λόγω της πλούσιας διατροφής των προβατίνων και των ιδιαίτερων χαρακτηριστικών της φυλής, το κρέας των αρνιών διαθέτει χυμώδη σύσταση, άρωμα και χρώμα που συνδέονται με τη γεωγραφική περιοχή.
            Τα αρνιά της φυλής Manchega διατίθενται εδώ και πολύ καιρό στο εμπόριο. Με το πέρασμα των αιώνων, οι πρακτικές εκτροφής και πάχυνσης βελτίωσαν τα ποιοτικά χαρακτηριστικά του παραδοσιακού κρέατος της La Mancha.
            
               Παραπομπή στη δημοσίευση των προδιαγραφών
            
            (άρθρο 6 παράγραφος 1 δεύτερο εδάφιο του παρόντος κανονισμού)
            http://pagina.jccm.es/agricul/paginas/comercial-industrial/consejos_new/pliegos/Pliego_modificado_scc_web.pdf